ཁབ་གོང་གི་ལྷ་ཁང་དམར་པོ་

མངའ་རིས་གུང་ཐང་གི་རྒྱལ་པོ་མགོན་པོ་ལྡེ་མིང་གཞན་རྒྱལ་པོ་དཔུང་དམར་དུ་འབོད་པ་སྤོང་ཞོད་ཆོས་གྲགས་ཀྱི་དམག་དཔུང་དང་འཐབ་ནས་ཕམ་སྟེ་དགྲ་བོས་བཟུང་ནས་བཀྲོངས་པ་དེའི་རྨོ་བོ་བཙུན་མ་ལྷ་རིན་ཆེན་འཚོས་སྲིད་དབང་བཟུང་སྟེ་ས་སྐྱའི་ཟངས་ཚ་བསོད་ནམས་རྒྱལ་མཚན་དང་ཕན་ཚུན་གཉེན་འབྲེལ་བཙུགས་རྗེས། དེ་སྔོན་རྒྱལ་སྲས་བཙུན་པ་ལྡེའི་ཡབ་བཀྲོང་མཁན་ཡེ་ཚོ་དང་སྤོང་ཞོད་ལ་དགྲ་ཤ་མཐིལ་ཕྱིན་པ་བླངས་ཤིང་མི་མང་པོ་བསད་པའི་སྡིག་བཤགས་སུ་ཁབ་གོང་གི་ཕོ་བྲང་དང་འདབས་འབྲེལ་དུ་ལྷ་ཁང་དང་མཆོད་རྟེན་མང་པོ་བཞེངས་པའི་གྲས་ཤིག་ཡིན། 

༼དུང་དཀར་ཚིག་མཛོད་ཆེན་མོ་༽ནས་བཏུས།
Category:དུང་དཀར་ཚིག་མཛོད་ཆེན་མོ་